Den Vest-Sjællandske Avis, 1824-07-12
Nyeste Post-Efterretninger. Paa Øen Corfu er det af den Engelske Regiering oprettede Universitet nu blevet organiseret og tæller allerede 150 Studerende. Efter faae Maaneders Forløb skulle Forelæsningerne begynde over alle Slags Videnskaber, efter de bedst indrettede Europæiske Universiteters Mønster; Forelæsningerne blive allene holdte i det nye Græske Sprog. (Dette Universitets Oprettelse som er beliggende tæt ved det Græske Fastland, vil blive det herligste Middel til at udbrede den høiere Europæiske Cultur imellem det nye opstandne Græske Folk og som vil blive meddeelt det under meget frie Former, da den kommer til at udgaae fra England; men som maaskee ikke vil saa lige passe til Grækenlands politiske Beliggenhed). At Grækerne ville blive til et eget og af Tyrkernes Herredømme, uafhængigt Folk, kan man næsten ikke omtvivle, naar man betragter den søvnige og sløve Maade, hvorpaa Tyrkerne i Aar føre Krigen imod dem; de Europæiske Magter ville vist ikke længere end i Aar lade disse unyttige Blodsudgydelser vedvare, og er endog den Østerrigske Keiser kommen den 28de Juni tilbage fra Bøhmen til Wien, uden at have havt nomen Sammenkomst med den Russiske Keiser, saa er det dog høist sandsynligt, at de hemmelighedsfulde Conferencer, som for nærværende Tid blive førte hos Fyrsten af Metternich paa hans Gods Johannes berg ved Rhinen, have til Formaal i Stilhed at forberede dette store Anliggendes Afgjørelse; i disse Conferencer deeltager imidlertid ikke nogen Engelsk Minister. Mærkeligt er det forresten under disse Omstændigheder at den Østerrigste Jagttager vedbliver at iagttage en bestandig Taushed om de Tyrkiske og Græske Anliggender. – Fra Tyrkiet høres blot at Pesten udbreder sig paa en frygtelig Maade i Valachiet og i Molhau, og at den Franske Ambassadeur General Guilleminot er ankommen til Constantinopel med et talrigt og glimrende Følge, efter 30 Dages Seillads. – Uagtet vore Efterretninger fra Constantinopel naae til den 10de Juni, saa har man dog ingen Efterretninger faaet derfra om hvad den Tyrkiske Landarmee foretager sig, hvorfor Grækerne i Semlin ifølge en Skrivelse derfra af 20de Juni vedblive at paastaae: at Dervisch Pascha er slaget ved Zeitun. Om Capudan Pascha berettes derimod fra Constantinopel: at han eftet have deblokeret begge Fæstningerne paa Øen Negropont, og at have fortrængt Odsseus derfra, har begivet sig til Salonich hvor han har taget 3000 Mand ombord (Han laae ifølge Breve fra Tirest endnu i denne Havn den 2den Juni) og er derpaa afseilet til en anden Expedition mod een af de Øer som ere i Opstand, hvilken formodes at være Samos (Man maae tilstaae, at denne Efterretning er i en dobbelt Henseende høist forunderlig; for det første fordi Tyrkerne ikke mede omtale deres Flaades Operationer paa Øen Negropont, og for det andet, fordi Capudan Pascha seiler bort og opgiver sin Expedition imod Morea, som dog var saa nødvendig for at understøtte Landarmeens Operationer; man maatte derfor blive tilbøielig til at troe det Rygte, som et Skib har medbragt, der er ankommen til Marseille; dette Skib havde nemlig mødt i Archipelet den Franske Eskadre, som har overbragt General Guilleminot til Constantinopel og havde hørt underveis, at Grækerne skulle have tilfægtet sig Fordeele over Capudan Paschas Flaade, som dengang krydsede ved Negropont).